เช็ก 5 เขตกทม. ระวัง PM2.5 แนวโน้มเพิ่มขึ้น 18-23 ม.ค.นี้
ศูนย์ข้อมูลคุณภาพอากาศกรุงเทพมหานคร เตือนวันที่ 18-23 ม.ค.66 ระวังฝุ่นละออง PM2.5 แนวโน้มเพิ่มขึ้นและอากาศปิดใกล้บริเวณผิวพื้นจำนวน 5 พื้นที่ เริ่มมีผลกระทบต่อสุขภาพ
ศูนย์ข้อมูลคุณภาพอากาศกรุงเทพมหานคร เตือนวันที่ 18-23 ม.ค.66 ระวังฝุ่นละออง PM2.5 แนวโน้มเพิ่มขึ้นและอากาศปิดใกล้บริเวณผิวพื้นจำนวน 5 พื้นที่ เริ่มมีผลกระทบต่อสุขภาพ
18 ม.ค. 2566

ศูนย์ข้อมูลคุณภาพอากาศกรุงเทพมหานคร (กทม.) ระบุว่า  เนื่องจากช่วงวันที่ 18-23 ม.ค.66 คาดอัตราการระบายอ่อน/ไม่ดี (น้อยกว่า 2,000-4,000m2/s) และอากาศปิดใกล้บริเวณผิวพื้น ส่งผลให้การสะสมของฝุ่นละออง PM2.5 ยังทรงตัว ขณะที่กรุงเทพมหานครและปริมณฑลวันนี้มีอากาศเย็นในตอนเช้า และอุณหภูมิจะลดลง 1-3 องศาเซลเซียส
โดยช่วงวันที่ 17-18 ม.ค.66 และ 20-23 ม.ค.66 พื้นที่กรุงเทพและปริมณฑลควรเฝ้าระวังการสะสมของฝุ่นละออง เนื่องจากสภาพอากาศที่นิ่งและปิด ประกอบกับมีมวลอากาศเย็นระลอกใหม่จากประเทศจีนแผ่เข้ามา โดยพื้นที่ที่ควรเฝ้าระวัง ได้แก่พื้นที่ กรุงเทพกลาง กรุงธนเหนือ และกรุงธนใต้
จากรายงานการตรวจวัดค่าฝุ่นละอองขนาดเล็ก (PM2.5) เมื่อเวลา 07.00 น.ที่ผ่านมาอยู่ที่ระดับ 28-62 ไมโครกรัมต่อลูกบาศก์เมตร (มคก./ลบ.ม.) มีแนวโน้มเพิ่มขึ้น ทั้งนี้พบพื้นที่ที้มีค่า PM2.5 อยู่ในระดับเริ่มมีผลกระทบต่อสุขภาพจำนวน 5 พื้นที่ ได้แก่ เขตทวีวัฒนา ทางเข้าสนามหลวง 2 มีค่าเท่ากับ 62 มคก./ลบ.ม., เขตหนองแขม สามแยกข้างป้อมตำรวจ ถนนมาเจริญ เพชรเกษม 81  มีค่าเท่ากับ 61 มคก./ลบ.ม., สวนทวีวนารมย์ เขตทวีวัฒนา เขตทวีวัฒนา มีค่าเท่ากับ 57 มคก./ลบ.ม.เขตบางขุนเทียน ภายในสำนักงานเขตบางขุนเทียน  มีค่าเท่ากับ 51 มคก./ลบ.ม. และเขตประเวศ ด้านหน้าห้างสรรพสินค้าซีคอน สแควร์ มีค่าเท่ากับ 51 มคก./ลบ.ม.